作者:吳仁卿
標題:商調・梧葉兒
內容:春三月，夜五更，孤枕夢難成。香銷盡，花弄影，此時情，辜負了窗前月明。花前約，月下期，歡笑忽分離。相思害，憔悴死，訴與誰？只有天知地知。乜斜害，藥難醫，陡峻惡相思。懊悔自，埋怨你，見面時，說幾句知心話兒。桃花樹，落絳英，和悶過清明。風才定，雨乍晴，繡針停，短嘆長吁幾聲。暮春春雲淨，芳樹曉，花外燕聲嬌。呼紅袖，品玉簫，泛蘭橈，十里春風畫橋。韶華過，春色休，紅瘦綠陰稠。花凝淚，柳帶愁，泛蘭舟，明日尋芳載酒。湖上舟中句，湖上景，芳酒泛金橙。雲初退，月正明，雪初晴，幾樹梅花弄影。